Izvor: N1

Premijer Plenković obratio se novinarima i otkrio da će jedno od mjesta potpredsjednika Hrvatskog sabora pripasti zastupniku manjina Furiju Radinu.

"Nekoliko je relevantnih poruka, prije svega čestitam svim kandidatima za ministre i ministricu i za potporu koju su dobili., rekao je premijer i dodao kako je povremeno neugodna rasprava u Saboru pokazala trendove kod nekih stranaka koji forsiraju antagonizam i uvrede. "To nije dobro za kulturu dijaloga i demokraciju", poručio je premijer.

pročitajte još Saucha u zadnji čas utrčao u Sabor i dignuo ruku za ministre

"Trebali bi dijeliti odgovornost prema biračima. Žao mi je što je došlo do neprimjerenih izjava prema zastupnicima nacionalnih manjinama, to osuđujem i želim napraviti otklon od takvih izjava. Naprotiv, želim jasno reći da su manjinski zastupnici u Saboru dodana vrijednost i kvaliteta i potvrda da RH temeljena na Ustavu, zakonima i konvencijama štiti prava manjina na najvišoj razini. Drago mi je da je Klub nacionalnih manjina dio naše parlamentarne većine i njihova potpora je izrazito cijenjena od HDZ-a", rekao je Plenković te nastavio.

"Želim obavijestiti javnost da smo u razgovoru s partnerima odlučili da zastupnik Furio Radin preuzme jedno od mjesta potpredsjednika Hrvatskog sabora i time im želimo pokazati poštovanje i očekujemo daljnju konstruktivnu suradnju u ovom sazivu Sabora", rekao je premijer Andrej Plenković.

Tijek događaja pratili smo iz minute u minutu na OVOM LINKU.



N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.